# English Language Proficiency Assessments for California (ELPAC) Summative Alternate ELPAC Parent and Guardian Notification Letter Template

California Department of Education • April 2025

**Directions:** Adapt this letter by using school letterhead and inserting school information where indicated in brackets.

Mahal na Magulang/Tagapag-alaga:

Alam namin na maraming dalang kalakasan ang iyong anak sa paaralan, pero maaaring kailangan din niya ang dagdag na suporta sa silid-aralan. Bilang estudyanteng nag-aaral ng Ingles, kukunin ng iyong anak ang Summative Alternate English Language Proficiency Assessments for California (ELPAC) gaya ng nakatala sa kaniyang programa ng pang-indibidwal na edukasyon.

Sinusukat ng Summative Alternate ELPAC ang antas ng pagsulong ng iyong anak sa pag-aaral ng Ingles. Sa pagsusulit na ito, maaaring gamitin ng iyong anak ang gusto niyang paraan ng komunikasyon gaya ng sign language, pagtitig ng mata, pagturo, mga kumpas, device para sa alternatibong komunikasyon, o iba pang kahaliling paraan para maunawaan at maihayag ang impormasyon.

Kukunin ng iyong anak ang Summative Alternate ELPAC tuwing tagsibol para masukat ang pagsulong niya hanggang maging bihasa siya sa Ingles.

Nasa ibaba ang iskedyul ng pagsusulit:

**[*Insert school testing schedule*]**

Mahalaga ang iyong bahagi sa edukasyon ng anak mo. Para maging komportable ang iyong anak sa pagkuha ng pagsusulit, puwede mong gawin ang sumusunod:

* Ipaliwanag sa iyong anak na ginagamit ang pagsusulit na ito bilang tool para matulungan siyang matuto at hindi siya dapat mag-alala o matakot.
* Ipaalala sa iyong anak na gusto mo at ng kaniyang guro na gawin niya ang kaniyang buong makakaya at nariyan kayo para tulungan siya sa bawat pagkakataon.
* Tingnan at suriin ang mga praktis na pagsusulit kasama ang iyong anak sa web page ng CAASPP at ELPAC Practice and Training Tests   
  <https://www.caaspp-elpac.org/resources/preparation/practice-and-training-tests>, para maging pamilyar siya sa platform at setup ng pagsusulit.

Matatanggap mo ang mga resulta ng iyong anak sa o bago ang pagsisimula ng susunod na taon ng pag-aaral. Tutukuyin ng mga resulta ng pagsusulit ang mga larangan kung saan mahusay ang iyong anak o kung saan pa siya nangangailangan ng tulong, para mas masuportahan mo ang pagkatuto niya sa bahay at mas masuportahan ng mga guro ang pagkatuto niya sa silid-aralan.

Para malaman ang higit pa tungkol sa pagsusulit na ito, magpunta sa website ng ELPAC Starting Smarter sa <https://elpac.startingsmarter.org/> o suriin ang web page ng Kagawaran ng Edukasyon ng California para sa Gabay ng Magulang para sa Pag-unawa sa <https://www.cde.ca.gov/ta/tg/ca/parentguidetounderstand.asp>.

Kung mayroon kang mga tanong, mangyaring makipag-ugnayan kay **[*insert name of school contact*]** sa **[*insert phone number and/or email address*].**

Taos-puso,

**[*Insert name of local educational agency superintendent or school principal*]**

**[Superintendent/Principal]**